Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 169/13/2202	Galanta, 11.7.2013
EEČ : 2-17-226-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
XXXXX ako otec XXXXX, nar. XXXXX trvale bytom XXXXX, ul. XXXXX, hoci mu zo Zákona o rodine vyplýva povinnosť vyživovať svoje dieťa a k tomu bol zaviazaný aj XXXXX súdu Galanta sp. zn. 16C/199/2008 zo dňa 02. 02. 2009, ktorý nadobudol právoplatnosť dňom 18. 03. 2009 vo výške 100,- Eur mesačne do 20-teho dňa v mesiaci vopred k rukám matky XXXXX, si túto povinnosť v Seredi, v XXXXX Jure a všade tam, kde sa zdržiaval riadne neplnil od 12. 07. 2011 do január 2013 vrátane, za uvedené obdobie uhradil výživné v mesiacoch september 2011 vo výške 150,- Eur, v mesiaci december 2011 vo výške 100,- Eur a v mesiaci apríl 2012 vo výške 200,- Eur, čím mu vznikol dlh na výživnom vo výške 1.414,50 Eur a XXXXX súdu v Galante sp. zn. XXXXX zo dňa 12. 07. 2011, ktorý nadobudol právoplatnosť dňom 12. 07. 2011, bol odsúdený za prečin zanedbania povinnej výživy podľa § 207 ods. 1 Trestného zákona,

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ Galanta, Odboru kriminálnej polície v Galantesp.zn. ORP-XXXXX zo dňa 27.02.2013 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1 Trestného poriadku vznesené obvinenie XXXXX za prečin  zanedbania povinnej výživy podľa § 207 ods.1, ods. 3 písm. c) Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia poškodeného XXXXX zo dňa 01.02.2013, ktorý uviedol, že od mája 2011 si jeho otec XXXXX neplní riadne a včas vyživovaciu povinnosť, a tým mu vznikol nedoplatok na výživnom vo výške 1 450,- Eur. Ďalej uviedol, že sa otec o neho nezaujíma a nemajú spolu žiadny kontakt.

	Podľa rozsudku Okresného súdu v Galantesp. zn. XXXXX zo dňa 02.02.2009, právoplatný dňom 18.03.2009 bol XXXXXzaviazaný prispievať na výživu syna XXXXX sumou 100,- Eur mesačne vždy do 20-teho dňa v mesiaci.

	Podľa rozsudku Okresného súdu v Galante sp. zn. 2T/112/2011 zo dňa 12.07.2011, právoplatný dňom 12.07.2011 bol XXXXX uznaný za vinného z prečinu zanedbania povinnej výživy podľa § 207 ods. 1 Trestného zákona a bol mu uložený trest odňatia slobody vo výmere 2 mesiacov, výkon ktorého bol podmienečne odložený na skúšobnú dobu v trvaní 1 rok.	

	Obvinený XXXXX sa k spáchaniu skutku priznal a uviedol, že si je vedomý, že výživné riadne na svojho syna neplatil. Uviedol, že dlh na výživnom vznikol pre nedostatok finančných prostriedkov, nakoľko v októbri 2012 bol prepustený zo zamestnania. Uviedol, že dňa 07.03.2013 uhradil z dlžnej sumy poštovou poukážkou sumu 500,- Eur a chce zvyšok dlžného výživného uhradiť. Uviedol, že so synom sa stretával raz za tri mesiace, je s ním v telefonickom kontakte a prispieval mu aj na cestovné a školské potreby.

	Poškodený XXXXX vo svojom výsluchu dňa 06.03.2013 uviedol, že obvinený si svoju vyživovaciu povinnosť riadne a včas neplnil a tým mu od právoplatnosti rozsudku Okresného súdu v Galante sp. zn. XXXXX vznikol dlh na výživnom vo výške 1550,- Eur. Okrem toho uviedol, že s otcom sa stretáva, je v telefonickom kontakte a majú dobrý vzťah. Dostáva od neho darčeky – oblečenie a tiež vreckové. V dodatku svojej výpovede uviedol, že obdržal od otca sumu 500,- Eur poštovou poukážkou, 50,- Eur na účet a tiež mu otec v roku 2012 prispel sumou celkovo 65,- Eur, ktoré použil na školský výlet a učebnice. 

	Vo vyšetrovacom spise sa nachádzajú doklady o platení výživného (výpisy z účtu a poštové poukážky), ako aj prehľadná tabuľka o platení výživného, z ktorej vyplýva, že obvinený dlhoval na výživnom ku dňu 04.04.2013 sumu 1 035,- Eur.

	Vzhľadom na splnenie všetkých zákonných podmienok bol obvinený predvolaný na konanie o dohode o vine a treste, avšak ešte pred termínom konania zaslal na Okresnú prokuratúru bankový príkaz na úhradu sumy 1 500,- Eur, ktorou uhradil dlžné aj aktuálne výživné.

	Telefonicky bol dopytovaný poškodený XXXXX, ktorý potvrdil, že od otca XXXXX dostal na účet sumu 1 500,- Eur a tým považuje výživné za splatené v celej výške.  

Podľa ustanovenia § 86 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinený XXXXX si svoju vyživovaciu  povinnosť za obdobie od mesiaca jún 2012 do mesiaca jún 2013 uhradil  v celej výške, pričom trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka